Source: https://www.hel.fi/static/public/hela/Kulttuuri-_ja_vapaa-aikalautakunta/Suomi/Paatoshistoria/2019/KUVA_2019-09-10_Kuvalk_14_Pk/62B4881D-1E95-CD2D-BF7B-6D38E4300001/Helsingin_Kellariteatteri_ryn_oikaisuvaatimus_kult.html
Timestamp: 2019-12-14 10:55:41+00:00

Document:
Helsingin Kellariteatteri ry:n oikaisuvaatimus kulttuuri- ja kirjastojaoston päätökseen 28.5.2019, § 12
HEL 2019-005145 T 02 05 01 00
Kulttuuri- ja vapaa-aikalautakunta hylkäsi Helsingin Kellariteatteri ry:n oikaisuvaatimuksen koskien kulttuuri- ja vapaa-aikalautakunnan kulttuuri- ja kirjastojaoston päätöstä 28.5.2019, § 12: Taide- ja kulttuuriavustukset 2019, kulttuuri- ja kirjastojaoston 4. jako.
Oikaisuvaatimus 12.6.2019, saate
Oikaisuvaatimus 12.6.2019, päätös 28.5.2019
Helsingin Kellariteatteri ry hakee oikaisua kulttuuri- ja kirjastojaoston päätökseen koska myönnetty avustus on hakijan kannalta liian pieni turvaamaan teatterin toiminnan jatkuvuuden.
Kulttuuri- ja vapaa-aikalautakunta toteaa, että kulttuuri- ja kirjastojaosto on päätöstä tehdessään käyttänyt sille kuuluvaa kulttuuripoliittista harkintavaltaa soveltaen avustusten arviointiperusteita.
Kellariteatterin avustaminen on siirretty nuorisojaostosta kulttuuri- ja kirjastojaostolle osana kulttuuri- ja vapaa-aikalautakunnan päätöstä 5.6.2018, § 129 luopua nuorisopalvelujen nimikkotilajärjestelmästä. Päätöksen myötä myös Helsingin Kellariteatteri ry:lle aiemmin myönnetty nimikkotilatuki lakkautettiin. Tätä muutosta on kompensoitu nostamalla yhdistyksen toimintaansa saamaa taide- ja kulttuuriavustusta.
Taide- ja kulttuuriavustusten arviointikriteerit poikkeavat nuorisojaoston nimikkotilajärjestelmän päätöskriteereistä. Viiden avustuskriteerin ja neljän avustusportaan lisäksi toiminnan laajuutta ja merkitystä arvioidaan osana Helsingin taiteen ja kulttuurin toimijakenttää. Aiemmin nuorisojaoston päättämien avustusten korvaaminen sellaisenaan taiteen ja kulttuurin avustusmäärärahoista ei ole perusteltua.
Helsingin Kellariteatteri ry haki 11.4.2019 jätetyllä taide- ja kulttuuriavustushakemuksella 33 000 euron avustusta. Kulttuuri- ja kirjastojaosto myönsi 28.5.2019, § 12 kokouksessaan Helsingin Kellariteatteri ry:lle 20 000 euron taide- ja kulttuuriavustuksen. Hakijan mukaan saatu avustussumma on liian pieni turvaamaan teatterin toiminnan jatkumisen. Hakijan mukaan kaupungin myöntämä kokonaissumma on pienentynyt aiemmasta, sillä teatterin aiemmin nuorisopalvelujen avustuksista osoitettu tuki on aiemmin maksanut teatterin vuokran kokonaisuudessaan (33 000 euroa). Kulttuuri- ja kirjastojaosto on myöntänyt 5.2.2019, § 3 Kellariteatterille vuonna 2019 lisäksi 12 000 euroa toimintaan. Teatterin koko avustus on yhteensä 32 000 euroa.
Kulttuuri- ja vapaa-aikalautakunnan kulttuuri- ja kirjastojaosto 28.05.2019 § 12

References: § 12
 § 12
 § 129
 § 12
 § 3
 § 12